坦哈格暗示 馬迪爾曼聯生涯已玩完
2024年04月13日 12:01
東網電視
更多新聞短片
坦哈格(左)表示唔知安東尼馬迪爾(右)幾時復出。(Getty Images)
曼聯將於周日(14日)凌晨英超作客般尼茅夫,賽前紅魔鬼主帥坦哈格透露,仍然唔知前鋒安東尼馬迪爾幾時可以復出,似乎暗示呢位28歲法國球星嘅紅魔鬼生涯已經結束。
坦哈格接受傳媒訪問時話:「馬迪爾仍然有傷在身,我唔知道佢今季能否再次上陣。」安東尼馬迪爾今季為曼聯上陣19次,僅入2球及1次助攻,對上1次披甲已經係上年12月初英超主場對般尼茅夫。
安東尼馬迪爾將於今季結束之後約滿,預料唔會獲得續約,所以好可能無緣再為曼聯上陣,早前傳出國際米蘭有意簽入佢。